stanford-oval/wikipedia huggingface dataset:
Jukka Hynynen
Aiheesta muualla

Jukka Hynynen aloittaa EMIn kotimaisen musiikin A&R:nä. EMI Music Finland.
EMI Music Finland Recruits Jukka Hynynen as Head of Domestic A&R[vanhentunut linkki]. Music Export Finland.
Miksi mun hittibiisi ei kelpaa (Arkistoitu – Internet Archive). Elvis ry.
Levy-yhtiöille tulvii demoja - harvalle levytyssopimus. Yle Uutiset.
Kitaraa pitkin sohvalta alas (Arkistoitu – Internet Archive). Sana-lehti. (vanhentunut linkki)
Jukka Hynynen lauluntekijänä - Fono.fi (Arkistoitu – Internet Archive)
Jukka Laurila

| Jukka Laurila> Henkilötiedot |
| --- | --- |
Syntynyt: 16. tammikuuta 1949 Helsinki
Kuollut: 7. syyskuuta 2017 (68 vuotta) Oulu
Kansalaisuus:  Suomalainen
Ammatti:  Arkkitehti
Jukka Pekka Laurila (16. tammikuuta 1949 Helsinki – 7. syyskuuta 2017 Oulu) oli suomalainen arkkitehti, joka edisti puun käyttöä arkkitehtuurissa ja rakentamisessa.
Laurila tutustui lukion jälkeen arkkitehdin työhön Kari Järvisen arkkitehtitoimistossa ja opiskeli alaa Oulun yliopiston arkkitehtuurin osastolla, jossa aloitti 1973 ja valmistui 1992. Laurila työskenteli 1980-luvulla useiden arkkitehtien kumppanina ja itsenäistyi 1990-luvun alussa perustaen Arkkitehtitoimisto Jukka Laurilan. Päätyönsä ohessa hän työskenteli Oulun yliopiston arkkitehtiosastolla tuntiopettajana. Laurilan toimisto oli monen nuoren, uransa alussa olleen arkkitehdin työpaikka. Arkkitehtina Laurila oli parhaimmillaan silloin, kun asiakkaan kanssa syntyi hyvä vuoropuhelu, joka usein johti pitkään ystävyyteen.
Suunnittelutöitä

Jurveliuksen talon peruskorjaus, Oulu
Maikkulan kartanoalueen korjaus- ja uudisrakennustyö, Oulu
Oulun Osuuskaupan korjaus- ja uudisrakennustyö, Oulu
Waenerbergin talon peruskorjaus, Oulu (yhdessä Ulla ja Lasse Vahteran kanssa)
Palkintoja

Pohjois-Pohjanmaan Viiskanta -rakennussuojelupalkinto, 1998, 1999 ja 2003
Puupalkinto-kunniamaininta, 2000
Puupalkinto-tunnustuspalkinto, 2002
Japanin ralli 2022

|  Japanin ralli 2022 |
| --- | --- |
 13. osakilpailu 13 osakilpailusta kaudella 2022. 
Ajankohta:  10.–13. marraskuuta
Sijainti:  Toyota
Pituus:  19 erikoiskoetta, 283,27 km

Yleiskilpailu
Palkintokoroke
Voittaja:   Thierry Neuville  Martijn Wydaeghe  (Hyundai Motorsport)
Toinen:   Ott Tänak  Martin Järveoja  (Hyundai Motorsport)
Kolmas:   Takamoto Katsuta  Aaron Johnston  (Toyota NG)
WRC2
Palkintokoroke
Voittaja:   Grégoire Munster  Louis Louka
Rallin tapahtuma-aluetta.
Japanin ralli 2022 (virallisesti FORUM8 Rally Japan 2022) oli rallin maailmanmestaruussarjan kauden 2022 13. ja viimeinen osakilpailu. Se ajettiin 10.–13. marraskuuta. Kilpailukeskus sijaitsi Toyota Stadium -stadionilla Toyotan kaupungissa lähellä Nagoyaa. Kilpailun reitti koostui 19 erikoiskokeesta, joiden yhteispituus oli 283,27 kilometriä.
Hyundai otti kilpailussa kaksoisvoiton Thierry Neuvillen voitettua ja Ott Tänakin tultua toiseksi. Kolmanneksi ajoi Toyotan kakkostiimin Takamoto Katsuta.
Tausta

Japanin ralli palasi kaudella 2022 rallin maailmanmestaruussarjaan ensimmäistä kertaa sitten kauden 2010. Sen oli tarkoitus tehdä paluu MM-sarjan osakilpailuksi ensin kaudella 2020 ja sitten kaudella 2021, mutta molemmilla kerroilla se jouduttiin perumaan koronaviruspandemian vuoksi. Kauden 2022 kuljettajista edellisessä Japanin rallissa olivat mukana Dani Sordo sekä Sébastien Ogier, joka myös voitti rallin vuonna 2010. Aiempina vuosina Japanin ralli on ajettu sorateillä Hokkaidōn saarilla, mutta kaudeksi 2022 se siirtyi Honshūn saarelle ja asfalttiteille. Kilpailukeskus on Toyotan kaupungissa lähellä Nagoyaa, mikä tekee siitä Toyota Gazoo Racingin kotikilpailun.
Japanin rallissa ei ajettu enää pääluokan maailmanmestaruuksista, sillä Kalle Rovanperä ja Toyota olivat varmistaneet kuljettajien ja valmistajien mestaruudet jo aiemmissa kilpailuissa. M-Sportin Craig Breenille kilpailu oli ensimmäinen uuden kartanlukijan James Fultonin kanssa Paul Naglen lopetettua uransa Katalonian osakilpailuun. Myös Toyotan Sébastien Ogier lopetti yhteistyönsä kartanlukija Benjamin Veillas’n kanssa Katalonian ralliin. Hänen tilalleen Ogierin kartanlukijaksi tuli aiemmin Pierre-Louis Loubet’n kanssa kilpaillut Vincent Landais. Kilpailuun alun perin ilmoitetuista kuljettajista M-Sportin Adrien Fourmaux ja Jourdan Serderidis vedettiin pois ennen kilpailun alkua. Fourmaux’n vetäytymisen ilmoitettiin johtuneen budjettisyistä.
WRC2-luokan johdossa ennen Japanin rallia oli Andreas Mikkelsen, joka ei osallistunut kilpailuun. Sen sijaan kilpailussa olivat mukana Mikkelsenin takana tasapisteissä olleet Emil Lindholm ja Kajetan Kajetanowicz, joilla molemmilla oli mahdollisuus ohittaa Mikkelsen ja nousta luokkamestariksi. Entinen Formula 1 -kuljettaja Heikki Kovalainen teki WRC2-luokassa MM-rallidebyyttinsä. WRC3-luokan mestaruudet olivat ratkenneet jo aiemmin kaudella, eikä Japanin ralliin osallistunut yhtäkään WRC3-luokan autoa.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 1 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 6 |  Daniel Sordo |  Cándido Carrera |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT NG | Toyota GR Yaris Rally1 | kuljettaja, kartanlukija, valmistaja/talli |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 42 |  Craig Breen |  James Fulton |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 44 |  Gus Greensmith |  Jonas Andersson |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui 11 Rally1-autoa, joiden lisäksi mukana oli WRC2-sarjassa kilpailevia Rally2-autoja ja Japanin kansallisessa sarjassa kilpailevia autoja. Yhteensä kilpailuun ilmoittautui 38 autokuntaa.
Erikoiskokeet

↑  Erikoiskoe 2 keskeytettiin, kun Dani Sordon auto syttyi palamaan.
↑  Erikoiskoe 4 keskeytettiin, kun kaide rikkoutui Craig Breenin ulosajossa.
↑  Erikoiskoe 5 lyhennettiin kymmenellä kilometrillä, koska Dani Sordon auto paloi reitillä.
Pohja-ajat

| Lkm | Kuljettaja | Kartanlukija |
| --- | --- | --- |
| 5 |  Sébastien Ogier |  Vincent Landais |
| 4 |  Elfyn Evans |  Scott Martin |
| 2 |  Craig Breen |  Paul Nagle |
| 2 |  Thierry Neuville |  Martijn Wydaeghe |
| 2 |  Kalle Rovanperä |  Jonne Halttunen |
| 1 |  Ott Tänak |  Martin Järveoja |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Thierry Neuville |  Martijn Wydaeghe | Hyundai i20 N Rally1 | 2.43.52,3 | – | 25+2 |
| 2. |  Ott Tänak |  Martin Järveoja | Hyundai i20 N Rally1 | 2.45.03,4 | +1.11,1 | 18 |
| 3. |  Takamoto Katsuta |  Aaron Johnston | Toyota GR Yaris Rally1 | 2.46.03,6 | +2.11,3 | 15 |
| 4. |  Sébastien Ogier |  Vincent Landais | Toyota GR Yaris Rally1 | 2.46.15,9 | +2.23,6 | 12 |
| 5. |  Elfyn Evans |  Scott Martin | Toyota GR Yaris Rally1 | 2.47,57.4 | +4.05,1 | 10 |
| 6. |  Gus Greensmith |  Jonas Andersson | Ford Puma Rally1 | 2.47.59,7 | +4.07,4 | 8 |
| 7. |  Grégoire Munster |  Louis Louka | Hyundai i20 N Rally2 | 2.51.43,1 | +7.50,8 | 6 |
| 8. |  Teemu Suninen |  Mikko Markkula | Hyundai i20 N Rally2 | 2.52.04,7 | +8.12,4 | 4+3 |
| 9. |  Emil Lindholm |  Reeta Hämäläinen | Škoda Fabia Rally2 evo | 2.52.17,9 | +8.25,6 | 2 |
| 10. |  Heikki Kovalainen |  Sae Kitagawa | Škoda Fabia R5 | 2.52.52,1 | +8.59,8 | 1 |
Muut Rally1-autot
| 12. |  Kalle Rovanperä |  Jonne Halttunen | Toyota GR Yaris Rally1 | 2.54.33,1 | +10.40,8 | 0 |
| 24. |  Craig Breen |  Paul Nagle | Ford Puma Rally1 | 3.17.14,5 | +33.22,2 | 0+5 |
| – |  Dani Sordo |  Cándido Carrera | Hyundai i20 N Rally1 | Keskeytti EK2 | Keskeytti EK2 |  |
| – |  Adrien Fourmaux |  Alexandre Coria | Ford Puma Rally1 | Vetäytyi | Vetäytyi |  |
| – |  Jourdan Serderidis |  Frédéric Miclotte | Ford Puma Rally1 | Vetäytyi | Vetäytyi |  |
Muut MM-pisteille ajaneet
| 14. |  Mauro Miele |  Luca Beltrame | Škoda Fabia Rally2 evo | 2.56.25,8 | +12.33,5 | 0+4 |
| 29. |  Fabrizio Zaldivar |  Marcelo Der Ohannesian | Hyundai i20 N Rally2 | 3.44.44,5 | +1.00.52,2 | 0+1 |
Lähde:
Tulokset > WRC2

| Sija>  Yht.  | Sija> WRC2 | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- | --- |
| 7. | 1. |  Grégoire Munster |  Louis Louka | Hyundai i20 N Rally2 | 2.51.43,1 | – | 25 |
| 8. | 2. |  Teemu Suninen |  Mikko Markkula | Hyundai i20 N Rally2 | 2.52.04,7 | +21,6 | 18+2 |
| 9. | 3. |  Emil Lindholm |  Reeta Hämäläinen | Škoda Fabia Rally2 evo | 2.52.17,9 | +34,8 | 15 |
| 10. | 4. |  Heikki Kovalainen |  Sae Kitagawa | Škoda Fabia R5 | 2.52.52,1 | +1.09,0 | 12 |
| 11. | 5. |  Sami Pajari |  Enni Mälkönen | Škoda Fabia Rally2 evo | 2.52.53,1 | +1.10,0 | 10 |
| 13. | 6. |  Sean Johnston |  Alex Kihurani | Citroën C3 Rally2 | 2.54.45,8 | +3.02,7 | 8 |
| 14. | 7. |  Mauro Miele |  Luca Beltrame | Škoda Fabia Rally2 evo | 2.56.25,8 | +4.42,7 | 6+3 |
| 16. | 8. |  Osamu Fukunaga |  Misako Saida | Škoda Fabia R5 | 3.01.55,5 | +10.12,4 | 4 |
| 17. | 9. |  Eamonn Boland |  MJ Morrissey | Ford Fiesta Rally2 | 3.02.34,3 | +10.51,2 | 2 |
| 18. | 10. |  Luke Anear |  Stuart Loudon | Ford Fiesta Rally2 | 3.05.19,4 | +13.36,3 | 1 |
| 19. | 11. |  Bruno Bulacia |  Gabriel Morales | Škoda Fabia R5 | 3.05.58,2 | +14.15,1 |  |
| 22. | 12. |  Satoshi Imai |  Shizuka Takehara | Citroën C3 Rally2 | 3.15.22,6 | +23.39,5 |  |
| 25. | 13. |  Frédéric Rosati |  Patrick Chiappe | Hyundai i20 N Rally2 | 3.19.43,1 | +28.00,0 |  |
| 29. | 14. |  Fabrizio Zaldivar |  Marcelo Der Ohannesian | Hyundai i20 N Rally2 | 3.44.44,5 | +53.01,4 | 0+1 |
| 32. | 15. |  Jean-Michel Raoux |  Laurent Magat | Volkswagen Polo GTI R5 | 3.55.34,5 | +1.03.51,6 |  |
| – | – |  Kajetan Kajetanowicz |  Maciej Szczepaniak | Škoda Fabia Rally2 evo | Keskeytti EK2 | Keskeytti EK2 |  |
| – | – |  Toshihiro Arai |  Naoya Tanaka | Citroën C3 Rally2 | Keskeytti EK1 | Keskeytti EK1 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 2022
Monte Carlo
Ruotsi
Kroatia
Portugali
Sardinia
Safari
Viro
Suomi
Ypres
Akropolis
Uusi-Seelanti
Katalonia
Japani
Rallin maailmanmestaruussarjan Japanin rallit
| --- | --- |
2000-luku:   2004  2005  2006  2007  2008 
2010-luku:   2010 
2020-luku:   2020  2021  2022  2023
Jokela (Kouvola)

| Jokela |
| --- | --- |
 Heparontien, Vanhan Myllytien ja Askontien risteys Jokelassa
Kaupunki:  Kouvola
Suuralue:  Valkeala
Kaupunginosa nro:  45
Tilastoalue nro:  43
Väkiluku:  1 609  (2015)
Osa-alueet:  Jokela  Lautaro  Saarento  Harju  Riihikallio  Mieho  Kuninkaankylä
Postinumerot:  45360 Valkeala  45330 Harju  45100 Kouvola
Taajamat:  Valkeala  Kouvolan keskustaajama (Riihikallio)
Naapurikaupunginosat:  Niinistö  Valkealan kirkonkylä  Lehtomäki (Kouvolan suuralue)  Tykkimäki (Kouvolan suuralue)  Kuusankoski (Kuusankosken suuralue)  Voikkaa (Kuusankoski)  Kymintehdas (Kuusankoski)
Jokela on Kouvolan kaupunginosa, Valkealan suuralueella. Sen sekä Valkealan kirkonkylän ja Niinistön alueella sijaitsee Valkealan taajama, joka on entisen Valkealan kunnan keskustaajama. Asukkaita Jokelassa on noin 1 600, joista suurin osa asuu Valkealan taajaman alueella. Koko Valkealan taajamassa on noin 6 000 asukasta.
Jokelan tilastoalueeseen kuuluu myös Lautaron, Riihikallion, Miehon, Harjun ja Saarennon alueet.
Osa-alueet > Kylät ja asuinalueet

Jokela (Valkealan taajama)
Heparo
Lautaro (Valkealan taajama)
Riihikallio (Kouvolan keskustaajama)
Mieho
Saarento
Harju
Kuninkaankylä
Osa-alueet > Kuvia

Jokelan Kalankasvatuslaitos vuodelta 1961
Miehon tasoristeys
Miehon kylää ja Lappakoskentie elokuussa 2019
Lautaron uimaranta
Palvelut

Jokelassa sijaitsee Jokelan alakoulu, jossa on myös liikuntasali. Lappalanjärven rannalla sijaitsee Särkkien uimaranta, ja Lautaron asuinalueella lähiliikuntapaikka.
Itsessään Jokelan kaupunginosassa ei ole enempää sekä julkisia että kaupallisia palveluita, sillä Jokelan ja Niinistön raja kulkee Käyräjokea pitkin. Niinistön puolella sijaitseva Jokelantörmä kuitenkin yleensä katsotaan olevan osa Jokelaa, ei Niinistöä. Jokelantörmässä sijaitsee S-market, pankkiautomaatti, kolme kahvila-ravintolaa, paloasema, palloiluhalli, skeittihalli, uimaranta ja vanhainkoti. Lisäksi Niinistön puolella sijaitsevalla Jokelan teollisuusalueella on useita liikkeitä ja Saarenmaalla Valkealan entinen mielisairaala.
Kaarina Lyly

Aune Björkroth 1930-luvun alkupuolella
Aune Kaarina Lyly, vuoteen 1948 Björkroth (12. tammikuuta 1907 Viipuri – 11. lokakuuta 1978 Helsinki) oli suomalainen yrittäjä ja lausuntataiteilija.
Kaarina Lylyn  vanhemmat olivat koristemaalari Alarik Björkroth ja kassanhoitaja Emilia Everetz ja puoliso vuodesta 1948 palomestari Olli Oskari Lyly. Kaarina Lyly kävi kuusi luokkaa tyttökoulua ja teki opintomatkoja Viroon ja Ruotsiin. Hän työskenteli kangaskaupan omistajayrittäjänä ja johtajana, mutta samalla lausuntataiteilijana vuodesta 1936. Hän oli myös Karjalan nuoret -yhdistyksen sihteeri ja johtaja 1928–1934 ja Suomen lausujainliiton sihteeri vuodesta 1946.  Lyly työskenteli myös lausunnan opettajana. Esiintyvä taiteilija hän oli kuolemaansa saakka.
Jonas Armstrong

| Jonas Armstrong> Henkilötiedot |
| --- | --- |
Koko nimi:  William Jonas Armstrong
Syntynyt: 1. tammikuuta 1981 (ikä 43) Dublin, Irlanti
Ammatti:  näyttelijä
Näyttelijä
Aktiivisena:  2004–
Merkittävät roolit:  Robin Hood
Aiheesta muualla
IMDb 
Elonet
William Jonas Armstrong (s. 1. tammikuuta 1981 Dublin, Irlanti) on irlantilaissyntyinen brittiläinen näyttelijä. Hän esitti Robin Hoodia samannimisessä televisiosarjassa vuosina 2006–2009.
Ura

Armstrong syntyi Irlannissa, mutta kasvoi St. Annesissa, Englannissa. Hän valmistui näyttelijäksi vuonna 2003 Royal Academy of Dramatic Artista. Valmistumisensa jälkeen hän esiintyi teatterissa.
Armstrong teki ensimmäisen televisioroolinsa vuonna 2004 tilannekomediasarjassa Teachers, jossa hänellä oli vieraileva rooli. Uransa ensimmäisen merkittävän roolin hän sai vuonna 2006 esittäessään Robin Hoodia modernimmaksi versioksi luodussa televisiosarjassa Robin Hoodissa. Armstrong on lisäksi näytellyt muun muassa televisio-ohjelmissa Hit & Miss ja Prisoners’ Wives.
Kaarina Koskela

| Kaarina Koskela |
| --- | --- |
Luoja(t):  Väinö Linna
Näyttelijä(t):   Linda Lampenius  Sini Sinervirta  Anna Lipponen 
Ensi- esiintyminen:  Täällä Pohjantähden alla -romaanit
Henkilötiedot
Sukupuoli:  nainen
Asuinpaikka:  Pentinkulma
Suhteet
Vanhemmat:  Akseli Koskela Elina Koskela
Sisarukset:   Vilho  Eero  Voitto  Juhani 
Puoliso(t):  Aulis Kivioja
Lapset:  1
Isovanhemmat:  Jussi Koskela Alma Koskela Otto Kivivuori Anna Kivivuori
Tädit ja sedät:   Aleksis  August 
Infobox OKNimi-testi OK: 
Kaarina Kivioja, o.s. Koskela on Koskelan Akselin ja Elinan ainut tytär ja neljäs lapsi romaanitrilogiassa Täällä Pohjantähden alla. Hän rakastuu Aulis Kiviojaan, mistä hänen isänsä Akseli ei ole aluksi ollenkaan mieliksi, mutta lopulta suostuu näiden avioitumiseen. Romaanitrilogian lopussa Kaarinalla ja Auliksella on jo yksi poika.
Elokuvassa Akseli ja Elina nähdään sittemmin mainetta kerännyt viulisti Linda Lampenius vastasyntyneenä Kaarinana, koska hänen äitinsä Ulla Eklund esitti Elinaa. Vanhempaa Kaarinaa esitti elokuvassa Sini Sinervirta. Vuoden 2010 Täällä Pohjantähden alla II -elokuvassa Kaarinan roolissa on Anna Lipponen.
Kaarinan uimahalli

Kaarinan uimahalli.
Kaarinan uimahalli on Kaarinassa sijaitseva uimahalli, jonka yhteydessä toimii myös kuntosali. Uimahalli on Kaarinan kaupungin ylläpitämä, ja se on valmistunut vuonna 1971.
Aiheesta muualla

http://www.kaarina.fi/liikunta_ja_ulkoilu/fi_FI/uimahalli_/ (Arkistoitu – Internet Archive)
Jääkiekkoilijan kesä

Jääkiekkoilijan kesä on Veijo Meren kirjoittama romaani, joka julkaistiin vuonna 1980. Tarinan tapahtumapaikkana on suomalainen kaupunki, jossa pelataan jääkiekkoa ja jossa sijaitsee maakunta-arkisto. Keskeisiä henkilöitä ovat nuori jääkiekkoilija Illu, entinen mestariuimari Salme eli miesten kesken Iso Vaalee, sodan käynyt Unto eli Uti ja kapteeni Kurjenmatka. Illun kesän aikana kokemat tapahtumat sisältävät naissuhteita, Utin hautajaiset ja isän liiketoimien epäonnistumisen. Tarina sisältää takaumia jatkosodan tapahtumiin. Elokuva Iso vaalee perustuu tähän kirjaan.
Jukka Peltonen

Jukka Peltonen
Jukka Tapani Peltonen (s. 27. lokakuuta 1939 Tuusula) on suomalainen asianajaja. Hän toimi Suomen Asianajajaliiton puheenjohtajana vuosina 1988–1992.
Ura

Peltonen valmistui oikeustieteen kandidaatiksi Helsingin yliopistosta vuonna 1966 ja sai varatuomarin arvon 1970.
Peltonen oli Asianajotoimisto Peltonen LMR:n (aiemmin mm. Asianajotoimisto Peltonen, Ruokonen & Itäinen ja Asianajotoimisto Peltonen, Örndahl, Ruokonen & Itäinen) osakas vuoteen 2015 asti. Lisäksi hän on toiminut Helsingin kauppakorkeakoulun tuntiopettajana, oikeusministeriön lainvalmisteluosaston asiantuntijana ja Helsingin yliopiston asianajajaoikeuden luennoitsijana.
Peltonen on toiminut useissa suurta julkisuutta saaneissa oikeustapauksissa. Hän edusti valtiota muun muassa Lapuan patruunatehtaan räjähdystä ja Juice Leskisen aiheetonta huumausainerikossyytettä seuranneissa vahingonkorvausoikeudenkäynneissä, ja hän avusti kolmea poliisimiestä Mikkelin panttivankioikeudenkäynnissä ja entistä ministeriä Kauko Juhantaloa lahjusoikeudenkäynnissä valtakunnanoikeudessa. Hän toimi myös Wärtsilä meriteollisuuden konkurssipesän hoitajana.
Peltonen toimi Suomen Asianajajaliiton hallituksen jäsenenä 1982–1988 ja puheenjohtajana 1988–1992, International Bar Associationin neuvoston jäsen vuosina 1992–2000 ja toimikunnan jäsen 1994–1996, Asianajajaoikeuden killan kiltavanhimpana vuosina 2000–2017 sekä Suomen Lakimiesliiton oikeuspoliittisen valiokunnan jäsenenä 1981–1988. Hän oli myös Allergiatutkimussäätiön puheenjohtaja vuosina 1984–1988 ja 1996–1998. Peltonen oli myös aktiivisesti mukana luomassa Viroon itsenäistä ja riippumatonta asianajajalaitosta jo ennen Neuvostoliiton hajoamista.
Vuonna 2007 Suomen Asianajajaliitto myönsi Peltoselle ensimmäisen Matti Ylöstalo -palkinnon, ja vuonna 2016 oikeuskansleri Jaakko Jonka myönsi hänelle Matias Calonius -mitalin. Vuonna 2000 hänelle myönnettiin Helsingin yliopiston kunniatohtorin arvo. Peltoselle myönnettiin myös Viron asianajajaliiton ansiomerkki vuonna 1991, ja hänet nimitettiin liiton kunniajäseneksi vuonna 1993.
Jääkiekkoväkivalta

Erotuomarit yrittävät lopettaa maalin luona syntynyttä tappelua Ottawa Senatorsien ja Tampa Bay Lightning -joukkueen välisessä vuoden 2006 Stanley Cupin playoff-ottelussa.
Jääkiekkoväkivalta on väkivaltaa, joka tapahtuu yleensä pelitilanteissa, jääkiekko-ottelun aikana.
Jääkiekkoväkivaltaa on yleensä tahalliset vahingoittamisyritykset ja -teot. Väkivallaksi lasketaan sääntöjen mukaan myös jääkiekkotappelut ja vaaralliset taklaukset. Jääkiekko on kontaktilaji, jossa taklaukset ovat tärkeä osa peliä, mutta pelaajien suojelemiseksi vaarallisiksi luokitellut taklaukset ovat kiellettyjä. Väkivallasta voidaan tarvittaessa antaa ankaria rangaistuksia, esimerkiksi Billy Coutu sai elinikäisen pelikiellon NHL:ään vuonna 1927, kun hän oli ottelun aikana hyökännyt tuomari Ryan O'Marran kimppuun. Kielto poistettiin kahden ja puolen vuoden jälkeen, mutta Coutu ei ikinä enää palannut NHL:ään.
Allan Loney oli ensimmäinen pelaaja, jota syytettiin murhasta. Hän nuiji Alcide Laurinin kuoliaaksi pelin aikana 14. helmikuuta 1905. Loney sanoi puolustaneensa itseään, ja syytteet alennettiin tapoksi ja hänet vapautettiin myöhemmin.
Vuoden 1987 nuorten MM-kilpailuissa Kanadan ja Neuvostoliiton joukkueet diskattiin joukkotappelun takia, kun kaikki joukkueiden pelaajat osallistuivat tappeluun.
Jukka Järvinen

| Jukka Järvinen |
| --- | --- |
 Jukka Järvinen vuonna 2011
Henkilötiedot
Syntynyt: 13. elokuuta 1964 (ikä 60) Helsinki
Kansalaisuus:   Suomi
Nyrkkeilijä
Lempinimi:  Pyöveli
Pituus:  189 cm
Painoluokka:  raskassarja
Ammattilaistilastot
Ottelut:  31
Voitot:  25
– tyrmäysvoitot:  9
Tappiot:  6
Ratkaisemattomat:  0
Jukka Järvinen (s. 13. elokuuta 1964 Helsinki on suomalainen entinen raskaansarjan nyrkkeilijä.
Amatööriurallaan "Pyöveli" Järvinen voitti kolme Suomen mestaruutta. Hän voitti Suomen mestaruuden myös ammattilaisena vuonna 1996. Ammattilaisurallaan Järvinen voitti 25 ottelua (joista 9 tyrmäysvoittoa) ja hävisi 6 ottelua. Järvisen manageri oli yhdysvaltalainen Gary Trevett, sama kuin nyrkkeilijä Jyri Kjällillä.[lähde? ]
Järvinen lopetti ammattinyrkkeilyuransa lopullisesti vuonna 2005. Vuoden 2012 kunnallisvaaleissa Järvinen valittiin SDP:n listalta Helsingin kaupunginvaltuuston jäseneksi. Vuoden 2017 kunnallisvaaleissa hän uusi paikkansa.
Yksityiselämä

Järvinen on lopettanut alkoholin käytön 13. syyskuuta 1998 ja tullut uskoon. Hän toimi pitkään päihdetyöntekijänä Helsingin vieraskodissa. Työnsä ohessa hän opiskeli sosionomiksi valmistuen loppuvuodesta 2017. Järvinen on seurustellut vuoden 2016 helmikuusta lähtien musiikkipedagogin ja laulaja Reeta Viljamaan kanssa. He ovat naimisissa ja heillä on poika. Järvisellä on ennestään aiemmasta liitostaan syntynyt tytär.
Ammattilaisottelut

| Ajankohta | Vastustaja | Paikka | Tulos | Huomioita |
| --- | --- | --- | --- | --- |
| 24. huhtikuuta 1990 | Olmedo Jimenez | Helsinki | Voitto: KO 2 |  |
| 3. joulukuuta 1990 | Jouni Kopola | Helsinki | Voitto: TKO 4 |  |
| 25. maaliskuuta 1991 | Marc Machain | Helsinki | Voitto: POINTS 6 |  |
| 17. kesäkuuta 1991 | Tim Morrison | Helsinki | Voitto: POINTS 6 |  |
| 19. elokuuta 1991 | Jimmy Baker | Helsinki | Voitto: TKO 1 |  |
| 2. joulukuuta 1991 | Teo Arvizu | Helsinki | Voitto: TKO 1 |  |
| 5. huhtikuuta 1992 | Marc Machain | Seinäjoki | Voitto: POINTS 6 |  |
| 27. syyskuuta 1992 | Larry Givens | Seinäjoki | Voitto: KO 1 |  |
| 6. joulukuuta 1994 | Jerry Barnes | Memphis | Voitto: KO 2 |  |
| 28. helmikuuta 1995 | Tony Short | Indianapolis | Voitto: TKO 1 |  |
| 7. maaliskuuta 1995 | Kendrick Hill | Memphis | Voitto: KO 1 |  |
| 4. huhtikuuta 1995 | Jack Jackson | Memphis | Voitto: POINTS 6 |  |
| 1. elokuuta 1995 | Marcus Lester | Memphis | Voitto: TKO 2 |  |
| 6. syyskuuta 1995 | Ladislav Husarik | Helsinki | Voitto: POINTS 6 |  |
| 17. helmikuuta 1996 | Tim Bullock | Miami | Voitto: POINTS 8 |  |
| 27. toukokuuta 1996 | Gary Williams | Helsinki | Voitto: POINTS 6 |  |
| 9. syyskuuta 1996 | Tony Halme | Helsinki | Voitto: DISQ 3 | Raskaansarjan SM |
| 27. marraskuuta 1996 | Peter Hrivnak | Vigo | Tappio: TKO 2 |  |
| 29. syyskuuta 1997 | Tony Halme | Helsinki | Tappio: KO 1 | Raskaansarjan SM |
| 16. maaliskuuta 1998 | Curt Paige | Helsinki | Tappio: KO 2 |  |
| 16. marraskuuta 1998 | Tracy Williams | Helsinki | Voitto: POINTS 6 |  |
| 27. helmikuuta 1999 | Harry Daniels | Tampa | Voitto: POINTS 6 |  |
| 19. huhtikuuta 1999 | Sami Elovaara | Helsinki | Tappio: KO 3 |  |
| 25. toukokuuta 2000 | Louis Gallucci | Ocala | Voitto: POINTS 6 |  |
| 25. huhtikuuta 2001 | Mihail Nikitin | Helsinki | Voitto: POINTS 6 |  |
| 1. lokakuuta 2001 | Dirk Wallyn | Helsinki | Tappio: TKO 9 | IBU Heavyweight |
| 4. helmikuuta 2002 | Adnan Serin | Helsinki | Tappio: TKO 3 | IBU Heavyweight |
| 3. marraskuuta 2004 | Vladislav Druso | Porvoo | Voitto: POINTS 6 |  |
| 4. huhtikuuta 2005 | Ervin Slonka | Helsinki | Tappio: KO 4 |  |
| 10. joulukuuta 2005 | Pavel Habr | Helsinki | Voitto: POINTS 6 |  |
[lähde? ]